
Dylunio a chynnal astudiaeth ymchwil ar raddfa fach, a gwerthuso'n feirniadol effaith offer ymchwil a ddewiswyd, a’r data, ar y dysgwr ac ar eich ymarfer proffesiynol.
Cyflwyniad
Yn ystod yr aseiniad yma, byddaf yn ymchwilio i mewn i'r cwestiwn ‘A yw asesu cymheiriaid yn cefnogi dysgu plant o safbwynt disgyblion ac athrawon?’. Byddaf yn cynnal yr ymchwiliad yma yn ysgol A ac yn ffocysu’n benodol ar 5 plentyn ym mlwyddyn 3 a 4 a 6 staff. Mae asesu cymheiriaid yn strategaeth asesu arbennig o dda oherwydd mae’n uwch oleuo'n glir y pethau da mewn gwaith y plentyn a’r pethau sydd angen gwella. O ganlyniad, mae’r plentyn yn gallu cymryd cyfrifoldeb dros wella gwaith eu hunain. Darganfydded Dylan Wiliam y strategaeth asesu yma ac wrth wraidd addysgu a dysgu yw’r cysyniad o gynyddu cynnydd y dysgwyr. Dyfynnodd (Dylan Wiliam, 2017) yn ei chlip fideo holl-bwrpas cyflwyno asesu cymheiriaid a pham mae’n bwysig o fewn lleoliadau dysgu.
“Dylan Wiliam, through this video clip, aims to ensure that all children and young people are provided with the best quality feedback, including self and peer assessment at very regular intervals, to enable the highest attainment and achievement for all.”
(Education.GOV.Scot, 2017)
Mae’r clip fideo yma’n dangos pwysigrwydd a phwrpas asesu cymheiriaid o fewn lleoliad dysgu a holl-bwrpas dewis y cwestiwn ymchwil yma. Yn ystod yr aseiniad yma, bwriedir hefyd trafod y data casglwyd o fy holiadur a fy nghyfweliadau ac yna, dod i gasgliad dilys ar y diwedd. Serch hyn, mae’n mynd yn fwy ac yn fwy anodd anwybyddu’r ffaith nid yw plant yn asesu cyfoedion digon yn yr ystafell dosbarth ac felly, mae’n hanfodol o bwysig bod athrawon yn gadael i'r plant asesu gwaith ei gilydd yn fwy. 
O ganlyniad, mae fy rhagdybiaeth fi o’r cwestiwn ymchwil ‘A yw asesu cymheiriaid yn cefnogi dysgu plant o safbwynt disgyblion ac athrawon?’ yw na, dydy’r strategaeth yma, yn enwedig o fewn fy ystafell dosbarth fi, ddim yn strategaeth effeithiol iawn. Ond, gobeithiaf ail cyflwyno’r strategaeth yma o fewn fy ngwersi i yn y dyfodol oherwydd credaf fod y strategaeth yma’n hyrwyddo dysgu a datblygiad sgiliau o ansawdd uchel. 
Adolygiad a Llenyddiaeth
Mae corff helaeth o lenyddiaeth wedi ymchwilio i mewn i'r strategaeth asesu yma yn benodol ac felly, bwriedir trafod asesu ar gyfer dysgu ac asesu cyfoedion gan gyfeirio yn gyntaf ar beth mae’r llenyddiaeth yn credu sy’n fantais wrth ddefnyddio’r strategaeth asesu yn yr ysgol a’i phwrpas tuag at gynnydd y plant, yna byddaf yn trafod yr anfanteision posib o ddefnyddio asesu cyfoedion ar lawr y dosbarth a’i chefnogi gyda llenyddiaeth. 
Awgryma tystiolaeth ddiweddar fod 54% o athrawon yn bositif bod asesu cyfoedion efo amrywiaeth o fuddiannau megis gwella ysgrifennu a graddau, helpu’r plant i ennyn parch at farn pobl eraill, helpu unigolion i ddysgu sut i roi adborth, a helpu’r plant i fagu hyder yn eu gallu i farnu ysgrifen eraill (Panadero. E & Brown. Gavin, tud.2). Yn sail i hyn, cytunaf yn gryf efo’r datganiad yma oherwydd mae’r newidiadau yma yn weladwy mewn pob ystafell dosbarth, yn enwedig pan mae’r plant yn dysgu o’i chamgymeriadau ac yna, yn cymryd y cyfrifoldeb i gywiro ei gwaith oherwydd adborth ei chyfoedion. Mae hyn hefyd yn hanfodol o bwysig pan mae’n dod i gynnydd y plant. Ond, rydw i'n synnu’n fawr fod dim ond 54% o athrawon yn credu bod hyn yn fantais i ddysgu’r plant ac yn gadael ni i gwestiynu beth mae barn y 46% o’r canran arall yn meddwl. 
Dadleua (Topping, 2009) bod asesu cyfoedion yn cael ei effeithio gan gyfeillgarwch a phoblogaeth yn y dosbarth. Serch hyn, nid yw’r adborth yn adlewyrchu gwaith y plentyn yn ddilys ond yn seiliedig ar gyfeillgarwch a phoblogrwydd y plentyn o fewn y dosbarth. Cefnogir hyn trwy ddyfynnu; 
“Peer assessments can be partly determined by friendship bonds, enmity, or other power processes, the popularity of individuals, perception of criticism as socially uncomfortable, or even collusion to submit average scores, leading to lack of differentiation.”
Cytunaf yn gryf efo’r datganiad yma oddi wrth Topping (2009) ond, os ydych chi’n annog perthnasoedd iachus yn y dosbarth o’r dechrau, does dim angen poeni am y broblem yma. Er enghraifft, oherwydd bod perthnasoedd iachus a chyfeillgarwch da yn fy nosbarth i, mae’r plant yn onest ac yn gritigol, heb fwrw hyder yr unigolion. Yn wahanol i hyn, rwy’n gallu deall pam mae hyn yn broblem mewn rai ysgolion oherwydd y wahanol sefyllfaoedd cartrefol gyda’r plant a’i pherthynas efo’i chyfoedion. 
Mewn astudiaeth bwysig arall, canfu Brown, Rust and Gibbs (1994), Zariski (1996), Race (1998. Td.1) bod asesu cyfoedion yn helpu’r plant i weld asesu fel rhan o ddysgu ac felly, mae camgymeriadau yn gyfleoedd nid methiant. Serch hyn, mae nifer o awduron megis Bostock (dim dyddiad) wedi herio honiad Brown, Rust and Gibbs (1994), Zariski (1996), Race (1998) trwy nodi bod yna posibilrwydd o dan-farcio pan mae’n dod i asesu cyfoedion ac mae graddau disgyblion â chysylltiad agos gyda graddau tiwtoriaid ond ychydig yn is. Dyfynnodd; 	
“In some there is a tendency to under-mark, for example Penny and Grover, 1996 in Heywood, 2000, 387). Stefani (1994) found student gradings to be closely related to tutor gradings but somewhat lower”. 
Mae hyn yn profi efallai nad yw’r plant yn ddigon profiadol i asesu gwaith ei gilydd megis pam bod ystadegau yn nodi bod marciau’r plant yn “annibynadwy” ac yn “annilys”. Wrth gyfeirio yn ôl at y cwestiwn, nid yw hyn yn cefnogi dysgu’r plant neu’n annog cynnydd mewn gwaith y plant.  
 Felly i grynhoi, mae’r llenyddiaeth yn dangos amrywiaeth o farnai am asesu cyfoedion a’i phwrpas wrth gefnogi dysgu’r plant ond, credaf fod effeithiolrwydd hyn yn dibynnu ar y dosbarth, nid y plant na’r athro/awes. Mae pob ystafell dosbarth yn gweithredu’n wahanol ac mae asesiadau yn ddibynnol ar beth sy’n gweithio’n gorau i'r plant.
Methodoleg
Wrth gyfeirio at yr ochr methodoleg, byddaf yn defnyddio’r agwedd ymchwil dull Mosaig pragmataidd. Mae’r dull Mosaig yn amlinellu’r ymagwedd tuag at glywed ‘llais y plentyn’ a’i phrofiadau fel dysgwyr. Er mwyn cael y canlyniadau fwyaf dilys, rydw i wedi penderfynu dewis disgyblion blwyddyn 4 a’r staff cyfnod allweddol 2 fel bod ystod eang o ymatebion ac i sicrhau crynodeb teg ar ddiwedd yr ymchwiliad. 
Roedd yna ddewis eang o ddulliau gallaf wedi defnyddio ar gyfer yr ymchwiliad yma ond, penderfynwyd cynnal cyfweliadau lled-strwythuredig gyda’r plant a bwriedir dosbarthu holiaduron ar-lein ar gyfer staff blwyddyn 3 a 4. Fodd bynnag, credir y byddai hyn yn creu cyfuniad addas o ddata ansoddol a meintiol fel y gallwn gynhyrchu data mwy dilys a ddibynadwy i grynhoi ar ddiwedd yr ymchwiliad. Penderfynais i ddefnyddio’r dull cyfweliad yn benodol ar gyfer y plant oherwydd roedden ni eisiau i'r cyfweliad yma llifo’n naturiol heb orlethu’r plant gyda’r cwestiynau cymhleth. Dewisais i greu holiadur yn benodol ar gyfer y staff oherwydd credaf byddaf yn cael fwy o ymatebion synhwyrol oddi wrthyn nhw yn lle’r plant.  
Mae bob un ei fanteision a’i anfanteision ond, byddaf yn dechrau gyda’r manteision a’r heriau wrth ddefnyddio holiaduron a chyfweliadau ar gyfer yr ymchwiliad yma. Un o’r cryfderau fwyaf amlwg yw bod yr holiaduron yn rhad ac yn hawdd dosbarthu i gynulleidfa ehangach. O ganlyniad, rydym yn cael llawer fwy o ddata i ddadansoddi ac yna, rydym yn gallu dod i gasgliad mwy dibynadwy ar ddiwedd yr ymchwiliad. Cefnogir hyn gan Sung heum lee (2006) pan ddywed “Questionnaires can be administered easily and inexpensively and can return a wealth of information in a relatively short period of time”. 
Fodd bynnag, tynna Denscombe (2014) yn ei llyfr ‘The Good Research Guide’ bod holiaduron yn “fwy tebygol o ddiffygio mewn dyfnder a manylder” ac felly, mae hyn yn gallu arwain at dueddiadau ymatebion ac mae’r data yn colli ei phŵer a’i phwrpas mewn ymchwil ac o ganlyniad, nid ydyn ni’n gallu parhau gyda’r ymchwiliad. Dyfynnodd;
“The data produced through large-scale surveys are likely to lack depth and detail on the topic being investigated. This is almost inevitable. Such surveys tend to forfeit depth in favour of breadth when it comes to the data that are produced, especially where quantitative data are used.”
Yn gysylltiedig i hyn, mae Denscombe (2014) yn cyferbynnu bod defnyddio dull cyfweliadau lled-strwythuredig yn ddull sydd yn cynhyrchu data dilys mewn llawer o fanylder. Yn fy achos i, fe wnes i gasglu fwy o ddata trwy gynnal y cyfweliadau lled-strwythuredig na beth ges i gyda’r holiadur. Dyfynnodd “Where the survey uses interview methods, it can produce data that are rich and detailed”. Fodd bynnag, trwy gynnal y ddau ddull, rydw i wedi casglu data meintiol ac ansoddol sydd yn sail gadarn ar gyfer canlyniadau fy ymchwiliad.  
Drwy ymchwilio’n ddyfnach, mae cyfweliadau lled-strwythuredig wedi profi i fod yn llawer mwy agored nag holiaduron ac mae cyfle gan y plant i ehangu ar ei syniadau ac esbonio eu barn yn fwy. Awgryma Danby, Susan J., Ewing, Lynette, & Thorpe, Karen J. (2010) bod cyfweliadau yn cyrchu gwybodaeth sydd ddim yn cael ei ddweud yn naturiol mewn sgwrs o  ddydd i ddydd. Dyfynnodd;
“The method of the research interview has become influential and a useful tool to allow researchers to access topics that, although potentially relevant to children, may not necessarily occur naturally in conversations and therefore be unable to be observed”
Fodd bynnag, mae Victoria Shakespeare (dim dyddiad) yn nodi bod cynnal cyfweliadau lled-strwythuredig yn gallu fod yn heriol oherwydd mae hi’n anodd chwilio am ymchwilydd sydd a’r hyfforddiant priodol i gynnal y cyfweliadau yma. O ganlyniad, nid yw llawer o ymchwiliadau yn cael ei wneud o ddydd i ddydd. Yn wahanol i hyn, does dim angen cael unrhyw broffesiynoldeb i ddosbarthu holiaduron ac felly, yn y modd yma, mae holiaduron yn llawer mwy cyfleus er bod braidd dim data yn cael ei gasglu. Yn amlwg, mae yna heriau a manteision gyda’r dulliau ymchwil yma ond, yr un mor effeithiol.
Credaf mai hi’n bwysig i nodi roedd gen i ganiatâd oddi wrth bob plentyn cyn symud ymlaen gyda’r cyfweliad. Yn ôl canllawiau BERA (2018) oherwydd bod y plant i gyd o dan 18 oed, dydyn nhw ddim yn gallu rhoi caniatâd ei hun ond maen nhw’n gallu rhoi cydsyniad ac felly, esboniais i beth oedd pwrpas y cyfweliad ac os oedden nhw’n hapus i barhau. Os nad oedden nhw’n hapus i gymryd rhan, roedd croeso iddyn nhw dynnu’n ôl o’r cyfweliad. Yn ôl canllawiau (BERA, 2018) dyfynnodd;
“It is normally expected that participants’ voluntary informed consent to be involved in a study will be obtained at the start of the study, and that researchers will remain sensitive and open to the possibility that participants may wish, for any reason and at any time, to withdraw their consent”
(BERA, 2018)
Rhoddais i lythyron caniatâd allan i rieni’r plant yn esbonio beth oedd pwrpas yr aseiniad ac os oeddent yn hapus gyda’u phlentyn cymryd rhan yn y cyfweliad. Yn wahanol i hyn, oherwydd bod y staff yn gallu rhoi caniatâd eu hunain, fe wnes i nodi yn yr holiadur bod hawl gyda nhw i dynnu’n ôl o’r cyfweliad os maen nhw’n dymuno.  
Mae anhysbysrwydd yn hollbwysig i gynnal trwy gydol yr ymchwiliad ac felly, nid oedd unrhyw wybodaeth yn cael ei rhannu tu fas y cyfweliad ar unrhyw achlysur. Fe’i gwnes i hyn yn glir ar ddechrau’r cyfweliad fel gair o gysur i'r plant cyn dechrau. Ystyriwyd hyn yn ofalus wrth ddylunio’r ymchwiliad pan ddyfynnodd (BERA, 2018) “They also should be informed about the retention, sharing and any possible secondary uses of the research data”.      
Canlyniadau a Thrafodaeth
Bwriedir trafod y data a gasglwyd a hefyd effeithlonrwydd yr offer ymchwil. Cafwyd cyfuniad o ddata ansoddol a meintiol megis, defnyddio holiaduron a chyfweliadau lled-strwythuredig ac roedd hyn yn fy ngalluogi i gasglu gwybodaeth ddilys gyda manylder. Fodd bynnag, bwriedir trafod effeithlonrwydd a chanlyniadau'r holiaduron yn gyntaf ac yn olaf, byddaf yn esbonio effeithlonrwydd a chanlyniadau'r cyfweliad lled-strwythuredig. 
 
Diddorol oedd gweld pa mor aneffeithiol oedd defnyddio holiaduron yn ystod fy ymchwiliad. Yn fantais, roedd hyn yn hawdd ac yn gyfleus i mi ond, nid oedd hyn yn gyfleus i staff yr ysgol oherwydd y diffyg amser i gwblhau'r holiadur gyda manylder. Serch hyn, ges i un ymateb yn fy holiadur allan o chwe aelod o staff ac felly, mae hyn yn profi nad yw’r dull yma o ymchwilio yn gyfleus i bawb. 
Gwelwyd bod yna ymateb positif i'r strategaeth asesu yma yn amlwg pan ofynnais i ‘A yw asesu cyfoedion yn effeithiol yn eich dosbarth chi a pham?’ ac ymatebodd ‘Mae asesu cyfoedion pendant yn helpu i gefnogi dysgu’r plant oherwydd mae’r disgyblion yn gallu cynnig adborth ar ddarn o waith rydyn nhw ei hun wedi cwblhau. Mae’r disgyblion yn gallu trafod yn agored at ffordd i wella neu ddatblygu darn o waith.’ sy’n pwysleisio’n glir yr effaith mae rhoi a derbyn adborth yn creu ar waith a chynnydd y plentyn. 
I'r gwrthwyneb, roedden i nawr eisiau gwybod beth oedd yr heriau wrth ddefnyddio asesu cyfoedion ar lawr y dosbarth felly gofynnais ‘Beth yw'r heriau rydych chi'n gweld o ddydd i ddydd pan mae'n dod i asesu cyfoedion?’ ac ymatebodd ‘Ffrindiau yn debygol o asesu gwaith ei gilydd’ sydd yn cysylltu efo datganiad Topping (2009) bod cyfeillgarwch yn chwarae rôl enfawr pan mae’n dod i asesu cyfoedion ac yn yr achos yma, yn annheg. 
Yn ychwanegol i hyn, cytunodd yr athro yma yn gryf gyda’r datganiad bod asesu cyfoedion yn helpu i ddatblygu sgiliau cyfathrebu’r plant ond, credaf gyda ffiniau iaith a lleferydd yn cynyddu, nid ydy’r plant sydd gyda’r anghenion yma yn gallu rhannu adborth a buddio o’r strategaeth asesu yma ac felly, sut ydyn ni’n gallu helpu’r plant yma? Ydy cynnydd mewn dysgu yn digwydd trwy’r amser? Cytunodd hefyd bod asesu cyfoedion yn cynyddu hyder y plant ac yn galluogi nhw i gymryd dros ddysgu ei hunain sydd yn sail gadarn ar gyfer cynnydd mewn dysgu. (Gweler atd.3). 
Yn gyferbyniol i hyn, anghytunodd yr ymatebwr bod plant ddim yn ddigon profiadol i asesu gwaith ei gilydd eto ac yn bersonol, hyd yn oed os nad yw’r plant yn ddigon profiadol i asesu gwaith ei gilydd, mae rhaid iddyn nhw ddysgu i gymryd cyfrifoldeb am gamgymeriadau ei hunain ac mae’n hanfodol o bwysig bod y plant yn gyfforddus gyda dweud ei barn yn gyfoes oherwydd bydd y sgil yma yn bwysig pan mae’n dod i'r byd proffesiynol. 
Nesaf, defnyddiais i ddull arall ar gyfer yr ymchwiliad ac yn wahanol i'r dull holiaduron, fe gefais i gyfle i gasglu syniadau a barnau plentyn A, B, C, D, E a phlentyn 1 o asesu cyfoedion. Serch hyn, er mwyn cadw cofnod o ymateb y plant, rhoddodd yr ysgol caniatâd i mi recordio lleisiau’r plant yn ystod y cyfweliad ac yna, creais i drawsgrifiad ohono fe. Fel gallwch weld yn y trawsgrifiad (gweler atodiad.5) gofynnais i i blant blwyddyn 3 ‘Oes gennych chi unrhyw syniad ar beth yw asesu cyfoedion?’ ble ymatebodd y plant ‘na’ mewn geiriau syml. Yn debyg i hyn, ymatebodd y plentyn o flwyddyn 4 yr un peth. Yn bersonol, ni ddisgwyliais i'r ymateb yma oddi wrth y plant ac felly, roedd y cwestiwn nesaf yn cyd-fynd gyda’r cwestiwn hyn sef ‘Beth ydych chi’n gwybod yn barod am asesu cyfoedion?’ yn amlwg, nid oedd plentyn A, B, C, D, E neu blentyn 1 yn sicr o’r ateb. Ond, roedd plentyn A yn ymwybodol o beth oedd asesu cyfoedion yn ymwneud gyda phan atebodd plentyn A ‘oherwydd mae’n fel checko os mae’n dda neu beidio’ (gweler atd.5 tabl 4) a chytunodd pawb arall. 
Yn debyg i hyn, atebodd plentyn 1 ‘Os ti’n cywiro gwaith ti’n gallu fel gwybod e y tro nesaf a ti’n fel like gweud i ti mae hwnna’n anghywir ond tro nesaf jyst cofio fe’. Serch hyn, yn pwysleisio bod y plant wedi gwneud o’r blaen ac yn gyfarwydd gydag asesu gwaith ei gilydd ond nid ydyn nhw’n ymwybodol o’r derminoleg. Yn ôl tabl 18, gofynnais i i'r plant ‘Beth yw eich hoff strategaeth asesu a pham? Ac atebodd plentyn D ‘ysgrifen glwm’ sydd yn pwysleisio i fi bod y plant yn cymysgu meini prawf llwyddiant ac asesu cyfoedion efo’i gilydd ac felly, credaf mai hi’n bwysig i gyflwyno’r derminoleg gywir i'r plant o fewn gwersi. Yn wahanol i hyn, esboniodd plentyn 1 dydi e ddim yn hoffi marcio gwaith pobl eraill. Dywedodd ‘Dydw i ddim yn hoffi marcio gwaith pobl eraill oherwydd rhai weithiau pryd wyt ti’n swapio nôl ti’n gallu fel like checko ac wedyn jyst ysgrifennu beth ti’n gweld’. 
Fodd bynnag, roeddwn i'n benderfynol o wybod os roedd y strategaeth yma wir yn helpu’r plant ar lawr y dosbarth ac felly gofynnais i ‘Trwy ofyn am adborth ar eich gwaith oddi wrth bartner, wyt ti’n teimlo bod hyn yn helpu chi i ddeall y pethau da yn eich gwaith a’r pethau sydd angen gwella yn eich gwaith? A chytunodd plentyn A, B, C, D ac E bod asesu cyfoedion yn helpu i ddeall y cryfderau a’r heriau o fewn ei waith ble atebodd pob un “ie”. Fodd bynnag, anghytunodd plentyn 1 bod asesu cyfoedion yn creu unrhyw effaith positif o ran gwella gwaith dosbarth ble atebodd “na” (gweler tabl 8 a 19).
I grynhoi, credaf yn gryf bod effeithlonrwydd asesu cyfoedion yn dibynnu ar y plentyn a’i phrofiadau.
Casgliad
Nod yr ymchwil yma oedd ceisio canfod ‘A yw asesu cymheiriaid yn cefnogi dysgu plant o safbwynt disgyblion ac athrawon?’. Mae’r astudiaeth hon wedi dangos mai asesu cymheiriaid o safbwynt disgyblion pendant yn cefnogi dysgu yn ystadegol ond, yn dibynnu’n llwyr ar brofiadau’r plentyn wrth ddefnyddio’r strategaeth yma. Yn wahanol i hyn, oherwydd na chefais i lawer o ymatebion yn yr holiadur oddi wrth yr athrawon yn yr ysgol, doedden i fethu dod i gasgliad ar amrywiaeth o syniadau ond, trwy edrych ar ymatebion o’r holiadur a’r llenyddiaeth i gefnogi, mae asesu cyfoedion wedi profi i fod yn elfen bwysig iawn wrth gefnogi dysgu’r plant. Yn ychwanegol i hyn, roedd fy rhagdybiaeth am gasgliad y cwestiwn ymchwil wedi profi i fod yn anghywir ond yn gyffredinol, llwyddais i casglu gwybodaeth a gynnal yr ymchwiliad yn llwyddiannus iawn ac yn ôl canllawiau BERA. Fodd bynnag, os roedd cyfle i mi wneud yr ymchwiliad yma eto, byddaf yn geirio cwestiynau’r plant yn haws oherwydd darganfyddai bod llawer o’r eirfa yn llawer rhy heriol i'r plant ac felly, credaf fod hyn wedi cyfrannu at y diffyg ymateb oddi wrthyn nhw. Ar gyfer yr holiadur, byddaf yn ychwanegu llai o gwestiynau ysgrifenedig oherwydd credaf nid ydy hyn yn gyfleus i'r athrawon ac os mae fwy o gwestiynau llai a hawdd, byddaf yn cael fwy o ymateb. 

